CELEX: 62019CA0128
Language: el
Date: 2021-05-20 00:00:00
Title: Υπόθεση C-128/19: Απόφαση του Δικαστηρίου (τέταρτο τμήμα) της 20ής Μαΐου 2021 [αίτηση του Corte suprema di cassazione (Ιταλία) για την έκδοση προδικαστικής αποφάσεως] — Azienda Sanitaria Provinciale di Catania κατά Assessorato della Salute della Regione Siciliana [Προδικαστική παραπομπή – Κρατικές ενισχύσεις – Κλάδος γεωργίας – Θανάτωση ζώων που προσβλήθηκαν από μολυσματικές ασθένειες – Αποζημίωση των κτηνοτρόφων – Υποχρεώσεις κοινοποίησης και standstill – Άρθρο 108, παράγραφος 3, ΣΛΕΕ – Έννοια της «υφιστάμενης ενίσχυσης» και της «νέας ενίσχυσης» – Κανονισμός (ΕΚ) 659/1999 – Απαλλαγές αναλόγως της κατηγορίας ενίσχυσης – Κανονισμός (ΕΕ) 702/2014 – Ενισχύσεις ήσσονος σημασίας – Κανονισμός (ΕΕ) 1408/2013]

12.7.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 278/4
            
         
      Απόφαση του Δικαστηρίου (τέταρτο τμήμα) της 20ής Μαΐου 2021 [αίτηση του Corte suprema di cassazione (Ιταλία) για την έκδοση προδικαστικής αποφάσεως] — Azienda Sanitaria Provinciale di Catania κατά Assessorato della Salute della Regione Siciliana
      (Υπόθεση C-128/19) (1)
      
      (Προδικαστική παραπομπή - Κρατικές ενισχύσεις - Κλάδος γεωργίας - Θανάτωση ζώων που προσβλήθηκαν από μολυσματικές ασθένειες - Αποζημίωση των κτηνοτρόφων - Υποχρεώσεις κοινοποίησης και standstill - Άρθρο 108, παράγραφος 3, ΣΛΕΕ - Έννοια της «υφιστάμενης ενίσχυσης» και της «νέας ενίσχυσης» - Κανονισμός (ΕΚ) 659/1999 - Απαλλαγές αναλόγως της κατηγορίας ενίσχυσης - Κανονισμός (ΕΕ) 702/2014 - Ενισχύσεις ήσσονος σημασίας - Κανονισμός (ΕΕ) 1408/2013)
      (2021/C 278/04)
      Γλώσσα διαδικασίας: η ιταλική
      
         Αιτούν δικαστήριο
      
      Corte suprema di cassazione
      
         Διάδικοι στην υπόθεση της κύριας δίκης
      
      Azienda Sanitaria Provinciale di Catania
      
         κατά
      
      Assessorato della Salute della Regione Siciliana
      
         παρισταμένου του: AU
      
         Διατακτικό
      
      Το άρθρο 108, παράγραφος 3, ΣΛΕΕ έχει την έννοια ότι μέτρο που θεσπίστηκε από κράτος μέλος προκειμένου να χρηματοδοτηθεί, για περίοδο πολλών ετών και μέχρι το ποσό των 20 εκατομμυρίων ευρώ, αφενός, αποζημίωση υπέρ των κτηνοτρόφων που υποχρεώθηκαν να θανατώσουν ζώα που είχαν προσβληθεί από μολυσματικές ασθένειες και, αφετέρου, η αμοιβή των κτηνιάτρων, ελεύθερων επαγγελματιών, που προσέφεραν τις υπηρεσίες τους στο πλαίσιο των μέτρων εξυγίανσης, πρέπει να υποβληθεί στη διαδικασία προηγούμενου ελέγχου που προβλέπεται στη διάταξη αυτή, όταν το μέτρο δεν καλύπτεται από εγκριτική απόφαση της Επιτροπής, εκτός εάν πληρούνται οι προϋποθέσεις του κανονισμού (ΕΕ) 702/2014 της Επιτροπής, της 25ης Ιουνίου 2014, για την κήρυξη ορισμένων κατηγοριών ενισχύσεων στους τομείς της γεωργίας και δασοκομίας και σε αγροτικές περιοχές συμβιβάσιμων με την εσωτερική αγορά κατ’ εφαρμογή των άρθρων 107 και 108 [ΣΛΕΕ] ή οι προϋποθέσεις του κανονισμού (ΕΕ) 1408/2013 της Επιτροπής, της 18ης Δεκεμβρίου 2013, σχετικά με την εφαρμογή των άρθρων 107 και 108 [ΣΛΕΕ] στις ενισχύσεις ήσσονος σημασίας («de minimis») στον γεωργικό τομέα.
      
         (1)  ΕΕ C 182 της 27.5.2019.